### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 11. september 2019.

Den årlige afrapportering om fattigdom

### Resumé

Byrådet har 4. november 2015 vedtaget en fattigdomsgrænse og besluttet, at der skal ske en årlig afrapportering om fattigdom i kommunen til byrådet.

Antallet af fattige i [adresse] – jf. kommunens fattigdomsgrænse – er steget fra 1.596 i december 2017 til 1.608 pr. december 2018, en stigning på 1%.

På baggrund af en drøftelse i [adresse] og Beskæftigelsesudvalget af emnet 2. maj 2018 suppleres afrapportering på fattigdomsgrænsen med en række yderligere indikatorer. Bemærk at der nedenfor er tal for forskellige år som følge af forskelligt datagrundlag.

Således viser en opgørelse fra Danmarks Statistik, at antallet af fattige i arbejdsstyrken i [adresse] er steget fra 4.023 borgere i december 2016 til 4.842 borgere i december 2017, svarende til en stigning på 20%.

Antallet af børn i fattige familier, er også steget fra 2.548 til 3.264 børn i 2017 en stigning på 28%. Det betyder at 5,9% af alle børn i [adresse] oplevede fattigdom i 2017.

Ifølge tal fra [adresse], så var der i 2018, 3603 børn i 2013 aarhusianske børnefamilier, hvor forsørgerne havde været på offentlig ydelse i mere end 1 år.

Antallet af familier berørt af en udsættelsessag er faldet fra 276 familier i 2017 til i alt 260 familier i 2018 et fald på 16.

Region Midtjyllands sundhedsprofil viser, at der er en negativ sammenhæng mellem social og økonomisk udsathed og sundhed, så udsatte har et dårlige kostmønster, ryger mere, drikker mere alkohol og dyrker mindre motion.

### Indstilling

Det indstilles:

At 1) Denne orientering om fattigdom i [adresse] tages til efterretning

At 2) Sociale Forhold og Beskæftigelse præsenterer forslag til indsatser for børnefamilier berørt af langtidsledighed

### Sagens forløb

29-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 8. august 2019.

Rådmand Katja Sørensen, rådmand Henrik Olsen og Benedikte Kjeldsen tager sagen til efterretning, men kan ikke tiltræde, at der arbejdes videre med en fattigdomsgrænse.

Det undersøges til byrådsbehandlingen, om der er en tidligere beslutning om, at den nationale fattigdomsgrænse skal erstatte den lokale.

 11-09-2019 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 11. september 2019.
 18-09-2019 Social- og Beskæftigelsesudvalget
Beslutning ikke frigivet